Sunil Chhetri

Sunilas Čhetris (, , g. 1984 m. rugpjūčio 3 d.) – Indijos futbolininkas, rungtyniaujantis puolėjo padėtyje. Ilgametis Indijos rinktinės kapitonas ir rezultatyviausias visų laikų Indijos rinktinės žaidėjas.

Nepalų kilmės, gimė Indijos armijos tarnautojo šeimoje. Karjerą pradėjo „Mohun Bagan“ klube iš Kalkutos. Visą karjerą praleido įvairiuose Indijos klubuose, daugiausia varžybų sužaidė už „Bengaluru“ klubą. Buvo porą sykių pakviestas rungtyniauti užsienyje – JAV „Kansas City Wizards“ klube bei už „Sporting CP“ dublerių komandą. Tačiau ten neįsitvirtino, daugiausia žaidė tik draugiškose varžybose.

Indijos vyrų rinktinėje rungtyniauja nuo 2005 m., netrukus tapo jos kapitonu ir rezultatyviausiu žaidėju. Dalyvavo 2 Azijos futbolo čempionatuose, abiejuose mušė įvarčius. Savo karjeros metais Sunilas Čhetris buvo antras pagal rezultatyvumą rinktinės žaidėjas, lenkiamas tik Krištiano Ronaldo.

Laimėjimai 
Klubiniai
 I-League (4): 2009–10, 2012–13, 2013–14, 2015–16 m.
 Indijos federacijos taurė (2): 2014–15, 2016–17 m.
 AFC taurė – 2 vieta: 2016 m.
 Indijos futbolo supertaurė: 2018 m.
Rinktinės
 Nehru taurė (3): 2007, 2009, 2012 m.
 AFC Iššūkio taurė (1): 2008 m.
 SAFF čempionatas (2): 2011, 2016 m.
Asmeniniai
 Ardžunos apdovanojimas : 2011 m.
 AIFF metų žaidėjas (5): 2007, 2011, 2013, 2014, 2017 m.
 FPAI Indijos metų žaidėjas (2): 2009, 2018 m.
 I-League didvyris: 2016–17 m.

Dalyvavimas čempionatuose 

|}

Šaltiniai 

Indijos sportininkai
Futbolininkai